Italija: Rimski par-nepar za čišći zrak
Gradske vlasti donijele odluku da četvrtkom i petkom ograniči kretanje automobila, ovisno od zadnjeg broja na registarskoj tablici
Rimljani očekuju da će biti bolje kada ključna proširenja gradskog metro sistema, sada vrlo ograničenog, budu dovršena, što se očekuje iduće godine. Mnogi stariji građani sa prostora bivše Jugoslavije sigurno je da se sjećaju sistema vožnje par-nepar uvedenog svojevremeno zbog nestašica goriva za automobile. Ovih dana u Rimu, glavnom gradu Italije, takođe je uveden sistem par-nepar. Goriva za Rimljane ima i više nego dovoljno, ali ono zbog čega moraju smanjivati broj automobila na ulicama je prekomjerna zagađenost zraka koji udišu. Toplo vrijeme bez vjetra i automobilima zakrčene ulice Rima dva su ključna razloga za tu neobičnu mjeru gradskih vlasti, kako bi nivo zagađenja zraka koliko toliko bio smanjen. Granica podnošljive zagađenosti zraka ukupno je ove godine premašena čak 56 puta, a među brojnim zagađivačima najštetnije po zdravlje Rimljana su čestice nitrogen dioksida i otrovne čestice zvane PM 10. - govori Ludovica, Rimljanka. Automobilski izduvni gasovi su, u prosjeku, drugi po veličini zagađivači zraka u italijanskim gradovima, a u Rimu i Napulju najveći. - ističe ekspert za okolinu Giorgio Zampeti. Kada je kvalitet zraka u pitanju nije sve u rukama gradskih vlasti, kaže savjetnik za okolinu u Graskom vijeću Rima Marco Visconti i objašnjava: Šest dana uzastopno nivo zagađenja zraka u Rimu bio je veći od granice koju je propisala Evropska unija i reagirajući na takvo stanje gradske vlasti usvojile su odluku da se automobili sa završnim parnim brojem na registarskoj tablici mogu kretati četvrtkom, a sa neparnim brojem petkom. Koliko dugo će taj par-nepar sistem biti na snazi nije precizirano. Rimljani očekuju da će biti bolje kada ključna proširenja gradskog metro sistema, sada vrlo ograničenog, budu dovršena, što se očekuje iduće godine.